Nasionaliseer Amplats – Amcu | Nuus24
Amplats-werkers terug by myn
Amplats-afdankings: Amptelike proses begin
Amplats-werkers beëindig staking
Johannesburg – Die regering moet Anglo American Platinum (Amplats) nasionaliseer as hy wil voortgaan met die voorgestelde afdanking van 14 000 werkers, het die vakbond Amcu Donderdag gesê.“As Anglo voortgaan met die afdankings is dit ‘n geleentheid vir die regering om daardie myne te neem en hulle te nasionaliseer,” het Joseph Mathunjwa, president van die mynwerkersvakbond Amcu, aan verslaggewers in Johannesburg gesê.“Kyk of nasionalisering op ‘n klein skaal kan werk. Die kwessie van afleggings is net ‘n druppel in die water.”Amplats het vroeër in die week bekendgemaak dat hy tot 14 000 poste kan sny, vier skagte kan sluit en ‘n onvolhoubare myn kan verkoop.Mathunjwa het sy skok uitgespreek oor dié aankondiging.“Ons was Dinsdag geskok... Dit is onaanvaarbaar,” het hy gesê.“Ons almal weet die land het ‘n hoë werkloosheidsyfer. As Anglo Platinum so baie poste sny is dit ‘n teken dat hy nie die belang van die land op sy hart dra nie.”Die vakbond sal ‘n vergadering in Rustenburg hou om die pad vorentoe te bespreek.Mathunjwa sê dit is belangrik vir die regering om in te tree om “vreedsame oplossings” te vind vir die probleme wat die mynsektor en die groter ekonomie raak.“Ons kan nie toelaat dat hierdie buitelandse beleggers maak soos hulle wil met ons minerale hulpbronne nie,” het hy gesê.“Dit is hoog tyd dat ons as ‘n land saamstaan en maniere vind om te verseker dat die mense van Suid-Afrika voordeel trek uit ons minerale hulpbronne.”Hy het bygevoeg dat Amcu sowat 26 000 Amplats-werkers verteenwoordig.– Volg Nuus24 op Twitter - SAPA
Lees meer oor: amplats | amcu | myne VOLGENDE OP NUUS24X
Johan A Kotzë sê...
R80 000 borgtog wat dalk iemand wou doodmaak. R300.00 borgtog vir iemand wat klaar moord gepleeg het. Klink vir my die howe eet presies wat hulle doen!